Naslovna » Izlasci » Festivali » 13. Beogradski festival igre od 19. marta do 10. aprila\nBlagajne Pozorišta na Terazijama, Jugoslovenskog dramskog pozorišta i Opere Madlenianum, počinju sa prodajom ulaznica za predstave koje će se igrati na ovim beogradskim scenama, od četvrtka, 1. oktobra. Ulaznice za pojedine predstave prodavaće se sve do 31. decembra po pretprodajnim, odnosno nižim cenama.\nNa Terazijama, 21. marta, gledaćemo trupu La Veronal iz Barselone, sa komadom „Sijena“, vrstom uznemirujućeg eseja o ljudskom telu, ispričanog u prostoru galerije renesansnih majsora jednog naizgled običnog toskanskog muzeja.\nNa istoj sceni, 29. marta, uživaćemo u savršenim igračima njujorške trupe Complexions, i atraktivnim postavkama Dvajta Rodena i Dezmonda Ričardsona. Iako ih baletska publika prepoznaje kao partnere Dijane Višnjeve i najatraktivnije igrače sa scene Metropoliten Opere, ovi koreografi su najširem broju gledalaca poznati po magičnim numerama iz velikog broja američkih filmova, televizijskih i muzičkih spotova ili nastupa Madone, Prinsa, Lenija Kravica, Patrika Svejzija…\nDanska Kompanija Kristjana Ingimarsona, sa spektakularnom predstavom „Tres!!!“, verovatno je jedan od onih događaja fizičkog teatra koji će festivalska, ali i neka nova publika, dugo prepričavati. Komad čudnog naziva, zapravo nagoveštava energičan i neverovatan udar za sva čula, a na programu je dve večeri, 3. i 4. aprila.\nLa Veronal – Sijena\nNove postavke i jedna premijera\nKarte za 13. Beogradski festival igre mogu se kupiti i na blagajni Sava centra (Holandski plesni teatar, Forsajt kompanija, Kompanija Dimistrisa Papajoanua, Kilijanove produkcije), i Beogradskog dramskog pozorišta (Kompanija Juvala Pika, Plesni teatar Tao, 420PEOPLE, Balet Rima). On-line prodaja je organizovana na sajtu Eventima, a cene ulaznica kreću se od 500 do 2.500 RSD.\nBeogradski festival igre se i naredne godine održava pod pokroviteljstvom Ministarstva kulture Republike Srbije, i u saradnji sa Delegacijom EU u Srbiji. (danubeogradu.rs)\nTagovibdp beogradski festival igre jdp madlenianum ples pozorište na terazijama sava centar\nPrethodni Peking – prostran i veličanstven\nSledeći Filmski ciklus „Počasna nagrada Goja: Antonio Banderas“